jkorsvik/nowiki_second_scrape_merged huggingface dataset:
Betty Reardon

Betty Reardon (født 12. juni 1929) er en amerikansk professor emerita i pedagogikk ved Columbia University i New York. Hun er kjent for sin innsats med fredspedagogikk som middel til konfliktløsning og  fredsbygging.
Reardon har mastergrad i historie fra New York University og phd-grad i pedagogikk fra Columbia University. Hun ble professor ved Columbia University, der hun grunnla Peace Education Center.  Hun medvirket også til etableringen av International Institute on Peace Education.
I 2009 fikk hun Seán MacBride-fredsprisen fra Det internasjonale fredsbyrå.


== Utgivelser (utvalg) ==
Education for a Culture of Peace in a Gender Perspective, UNESCO, 2001
Passport to Dignity: The Human Rights of Women, PDHRE, 2001
Tolerance: The Threshold of Peace, UNESCO, 1998
Sex and the War System, Syracuse University Press, 1996
Educating for Human Dignity, University of Pennsylvania Press, 1994
Women and Peace: Feminist Visions of Global Security, State University of New York Press, 1993
Comprehensive Peace Education, Teachers College Press, 1988
Educating for Global Responsibility, Teachers College Press, 1988


== Referanser ==


== Eksterne lenker ==
Intervju med Reardon, The School for Conflict Analysis and Resolution, George Mason University
Betty A. Reardon Papers, 1960-2009, University of Toledo
Irom Chanu Sharmila

Irom Chanu Sharmila (født 14. mars 1970 i Imphal i Manipur) er en indisk journalist, lyriker og menneskerettighetsforkjemper. Hun fastet i flere år i protest mot indiske myndigheters politikk i delstaten Manipur og kalles også «jernkvinnen fra Manipur».Chanu sultestreiket og fastet i flere år i protest mot Armed Forces Special Powers Act, som gir indiske myndigheter vide fullmakter i kampen mot separatister og opprørere. Hun startet protesten mot myndigheten etter at soldater fra Assam Rifles drepte ti sivile på et marked i Malom i Manipur. Fra november 2000 ble hun tvangsforet gjennom en slange i nesen. Chanu ble holdt i et fengsel i Manipur. Hun ble satt fri noen dager i august 2014, men ble arrestert igjen. Den 22. januar 2015 avgjorde en dommer at hun skulle settes fri og hun slapp ut av fengselet samme dag. I juli 2016 kunngjorde hun at hun ville avslutte sultestreiken og stille til valg.Hun giftet seg i 2017 og i 2019 ble hun mor til to tvillinger.


== Referanser ==
John Baptist Odama

John Baptist Odama (født 29. juni 1947) er en ugandisk erkebiskop i Den katolske kirke. Han er erkebiskop av Gulu i Nord-Uganda.
Odama ble presteviet i 1974. I 1996 ble han bispeviet og i 1999 ble han utnevnt til erkebiskop av Gulu. Han har engasjert seg for internt fordrevne mennesker på flukt fra Herrens motstandsarmé. I 2003 appellerte han til FN om hjelp for barn som søkte tilflukt i Gulu. Erkebiskop Odama har også forsøkt å hjelpe til for å få slutt på konflikten mellom opprørsgruppen Herrens motstandsarmé og myndighetene i Uganda.


== Referanser ==
Federico Mayor Zaragoza

Federico Mayor Zaragoza (født 27. januar 1934 i Barcelona) er en spansk akademiker og politiker. Han var generalsekretær i UNESCO fra 1987 til 1999.
Mayor har phd-grad i farmasi fra Universidad Complutense de Madrid. I 1963 ble han professor i biokjemi ved Universidad de Granada, der han fra 1968 til 1972 også var rektor. I 1973 ble han professor ved Universidad Autónoma de Madrid.Mayor har vært statssekretær for utdanning og forskning (1974–1975). Fra 1977 til 1978 var han medlem av deputertkammeret og rådgiver for statsministeren. Fra 1981 til 1982 var han utdannings- og forskningsminister i regjeringen til Leopoldo Calvo-Sotelo. Mayor representerte partiet Unión de Centro Democrático. Han var i 1987 også medlem av Europaparlamentet.Etter å ha vært visegeneralsekretær fra 1978 til 1981, ble han i 1987 generalsekretær i UNESCO,
 FNs organisasjon for utdanning, vitenskap, kultur og kommunikasjon. Han ble gjenvalgt i 1993, men bestemte seg for ikke å søke en tredje periode og gikk av i 1999.
Mayor grunnla Fundación Cultura de Paz.


== Referanser ==


== Eksterne lenker ==
(en) Federico Mayor Zaragoza – kategori av bilder, video eller lyd på Commons 
(en) Federico Mayor Zaragoza – galleri av bilder, video eller lyd på Commons 
(en) Federico Mayor Zaragoza på Internet Movie Database 
(en) Federico Mayor Zaragoza hos Europaparlamentet
Diest

Diest er en kommune og by i provinsen Flamsk Brabant i Belgia. Kommunen består av seks delkommuner: Diest, Deurne, Schaffen, Webbekom, Kaggevinne og Molenstede. Beginerhusene i Diest er en del av gamlebyen i Diest og er et av Belgias største og best bevarte komplekser av denne typen. Beginerhusene ble i 1998 skrevet opp på UNESCOs verdensarvliste sammen med tolv andre flamske beginerhus. Byen har et historisk bånd til huset Nassau (og således også det nederlandske monarkiet) siden den fra 1499 til 1795 var baroni under greven av Nassau. Den dag i dag bærer Kong Willem-Alexander av Nederland tittelen «baron av Diest». Sammen med fem andre europeiske byer med tette bånd til huset Oranien-Nassau er Dist medlem av vennskap- og samarbeidsunionen «Unionen av Oranienbyer». 


== Kjente personer fra Diest ==
Nico Sijmens, syklist.
Timmy Simons, fotballspiller.
Geert Verheyen, landeveissyklist.


== Referanser ==


== Eksterne lenker ==
Diest
Geetbets

Geetbets er en kommune i provinsen Flamsk Brabant i Belgia. Kommunen består av tre delkommuner: Geetbets, Grazen og Rummen. Elva Gete renner gjennom kommunen og har gitt opphav til den første delen av kommunens navn.


== Referanser ==


== Eksterne lenker ==
Geetbets
Boortmeerbeek

Boortmeerbeek er en kommune i landskapet Dijleland i provinsen Flamsk Brabant i Belgia. Kommunen består av to delkommuner: Boortmeerbeek og Hever. Det lokale bryggeriet Haacht produserer blant annet ølmerkene Duff og Primus. Bekken Molenbeek renner gjennom kommunen og ut i Dijle på grensa til Bonheiden i Antwerpen. Kanalen fra Leuven til Dijle deler kommunen på tvers.


== Referanser ==


== Eksterne lenker ==
Boortmeerbeek
Boutersem

Boutersem (lokalt kalt Baatsem) er en kommune i provinsen Flamsk Brabant i Belgia. Kommunen består av seks delkommuner: Boutersem, Kerkom, Neervelp, Roosbeek, Vertrijk og Willebringen. 


== Referanser ==


== Eksterne lenker ==
Boutersem
Eskimohund

Eskimohund refererer til flere hunderaser:

Amerikansk eskimohund, en mellomstor spisshund (familiehund)
Kanadisk eskimohund, en stor polar spisshund av urhundtypen (trekkhund)
Sommerpalasset i Chengde

Sommerpalasset i Chengde (kinesisk skrift: 避暑山庄, pinyin: Bìshǔ Shānzhuāng, bokstavelig «Fjellvilla for å unngå varmen», mandsjuisk Halhūn be jailara gurung) er et stort kompleks av keiserpalass og hager som ligger i byen Chengde i Hebei-provinsen i Kina, omkring 250 kilometer nordøst for hovedstaden Beijing. Anlegget omfatter hager og bygninger i et harmonisk landskap av vann, skog og beitelandskap. Det ble bygd i tiden fra 1703 til 1792, under Qing-dynastiet, og viser tilbake til sluttfasen av det kinesiske føydalsamfunnet. Sommerpalasset ble tatt med på UNESCOs verdensarvliste i 1994.


== Sted og historie ==
Palassområdet dekker et areal på ca 5,6 kvadratkilometer og er det største keiserlige parkkomplekset i Kina. Fire femdeler av området er berggrunn, resten er sletter og vann. Hele parkområdet er omkranset av en ca 10 kilometer lang steinmur.
Palassområdet kan grovt deles i to, den ene delen der regjeringsapparatet arbeidet og bodde, den andre delen til fornøyelse og fest. Som i andre kinesiske parker blir hvert enkelt byggverk tillagt en særlig rolle. Således har hvert av de 72 utsynspunktene sitt eget særegne navn. Mellom byggverkene er en 70 meter høy pagode, en av de høyeste i Kina.
Det første palasset ble reist i 1703, på ordre fra Kangxi-keiseren. Siste utvidelse ble fullført i 1792. Begge keiserne Kangxi og Qianlong tok mot lokale tjenestemenn og offiserer her, gikk på jakt med dem og holdt picnic sammen. Sammen med mongolske fyrster så en på hesteløp, bryting eller lyttet til mongolsk musikk. Slik pleide man relasjonene mellom den kinesiske sentralmakt og mongolske, kasakhiske, uighurske og khalkhasiske stammeledere. Utlendingar ble bare unntaksvis invitert.
Sommarpalasset i Chengde er siden 1961 oppført på Folkerepublikken Kinas liste over kulturminner, og fra 1994 på UNESCOs verdensarvliste.


== Eksterne lenker ==
(en) Chengde Mountain Resort – kategori av bilder, video eller lyd på Commons 
Mountain Resort and its Outlying Temples, Chengde ved unesco.org
François Englert

François baron Englert (født 6. november 1932 i Etterbeek) er en belgisk teoretisk fysiker som har gjort viktige bidrag til teorien omkring Higgs-boson. Han er professor emeritus ved Université Libre de Bruxelles.
I 2004 mottok han sammen med Peter Higgs og Robert Brout Wolfprisen i fysikk. Englert ble i 2013 tildelt nobelprisen i fysikk i lag med Peter Higgs. De to mottok samme år Fyrsten av Asturias' pris for naturvitenskap og teknologi sammen med CERN.Den 8. juli 2013 ble Englert adlet av belgiernes konge og fikk tittelen baron.


== Referanser ==


== Eksterne lenker ==
Offisielt nettsted 
(en) François Englert – kategori av bilder, video eller lyd på Commons
Dunkers gate (Oslo)

Dunkers gate er en gate på Majorstuen i bydel Frogner i Oslo. Gaten går parallelt med Bogstadveien fra Holmboes gate til Industrigata. 
Den fikk sitt navn i 1923 og er oppkalt etter jurist og regjeringsadvokat Bernhard Dunker.


== Litteratur ==
Knut Are Tvedt, red. (2010). «Dunkers gate». Oslo byleksikon (5 utg.). Oslo: Kunnskapsforlaget. s. 142-143. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (D)». Oslo kommune. Arkivert fra originalen 29. juli 2014. Besøkt 22. august 2015.
Grunnskolelærerutdanning

Grunnskolelærerutdanning er et studium som er delt i to deler, 1.–7. trinn og 5.–10. trinn.


== Grunnskolelærerutdanning 1. - 7. trinn ==
Studiekrav: «Generell studiekompetanse (GENS) og: Minst karakteren 3 i matematikk (224 timer) og norsk (393 timer, gjennomsnitt av hovedmål, sidemål og muntlig) og minst 35 skolepoeng» Dette fireårige studiet kvalifiserer deg for å arbeide som lærer fra første til syvende skoletrinn. Norsk og matematikk er obligatoriske fag som grunnskolelærer. I tillegg til disse to obligatoriske fagene er det vanlig å ha to til tre andre undervisningsfag. Man tilegner seg en grunnleggende fagkompetanse innen pedagogikk, elevkunnskap, forskjellige læringsstrategier og evnen til å velge rett læringsstrategi til den enkelte elev.Studiet finnes mange steder i vårt langstrakte land, noe som kan sees på Samordna opptak sine nettsider


== Grunnskolelærerutdanning 5. - 10. trinn ==
Studiekrav: «Generell studiekompetanse (GENS) og: Minst karakteren 3 i matematikk (224 timer) og norsk (393 timer, gjennomsnitt av hovedmål, sidemål og muntlig) og minst 35 skolepoeng» Som lærer skal man være en konfliktløser og rollemodell, samt at du må være en motiverende faktor i læringssituasjonen til elevene. Dette studiet er skreddersydd for de siste trinnene på barneskolen og ungdomsskoletrinnene. Også her har man pedagogikk, elevkunnskap og forskjellige læringsstrategier, men her skal man altså velge mellom å ha matematikk eller norsk som obligatorisk fag, i motsetning til 1.-7. trinn-utdanningen hvor man må ha begge.
Også dette studiet finnes mange steder i vårt langstrakte land, som man ser på Samordna opptak sine nettsider.


== Referanser ==
Daas gate (Oslo)

Daas gate (1-19, 12-18) er en gate på Briskeby i bydel Frogner i Oslo. Gaten går parallelt med Eilert Sundts gate fra Briskebyveien til Professor Dahls gate, men det er brudd i gateløpet, slik at det i praksis dreier seg om to blindgater med samme navn.
Den fikk sitt navn i 1879 og er oppkalt etter politiker, historiker og journalist Ludvig Kristensen Daa (1809–1877).


== Eksterne lenker ==
Oslo byleksikon (Bokhylla.no)
«Oslo kommune – Bydelsoversikt (D)». Oslo kommune. Arkivert fra originalen 29. juli 2014. Besøkt 22. august 2015.
Panjin–Yingkou høyhastighetsbane

Panjin–Yingkou høyhastighetsbane (forenklet kinesisk: 盘营客运专线; tradisjonell kinesisk: 盤營客運專線; pinyin: Pányíng kèyùn zhuānxiàn) er en høyhastighetsjernbanestrekning i Folkerepublikken Kina mellom Panjin og Yingkou i provinsen Liaoning. Strekningen er 89,4 kilometer lang. Byggingen tok til 31. mai 2009 for med en fart på inntil 350 km/t. Strekningen åpnet for trafikk 12. september 2013.
Wolffs gate (Oslo)

Wolffs gate (1-5, 2-4) er en gate på Fagerborg i bydel St. Hanshaugen i Oslo. Gaten går fra Pilestredet til Fagerborggata. Den fikk sitt navn i 1877 og er oppkalt etter dikter og prest Simon Olaus Wolff (1796–1859).


== Litteratur ==
Knut Are Tvedt, red. (2010). «Wolffs gate». Oslo byleksikon (5. utg.). Oslo: Kunnskapsforlaget. s. 632. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (W)». Oslo kommune. Arkivert fra originalen 29. juli 2014. Besøkt 22. august 2015.
Per Viktor Mostad

Per Viktor Mostad (født 12. mai 1897 på Frösön i Storsjön ved Östersund i Sverige, død 8. mai 1943 i Sachsenhausen i Tyskland) var en svensk-norsk arbeiderpolitiker, redaktør og under den tyske okkupasjonen under andre verdenskrig aktiv motstandsmann.
Han kom til Norge og Trøndelag, og gjorde seg snart bemerket i bygda Frosta der han trosset alle gode råd og dro i gang den lokale avisen Frostingen. Første nummer lå klart 3. juni 1919. Han var redaktør ett års tid, før styret fjernet ham på grunn av meningene han presenterte i spaltene. Mostad var overbevist kommunist.Deretter bosatte han seg på Gjøvik, der han midt på 1920-tallet var sentral i det den gang svært så radikale Venstrekommunistisk Ungdomsfylking. Han var formann i Gjøvik arbeiderungdomslag og Opland fylkeslag av VU.I 1929 ble han ansatt som redaksjonssekretær og forretningsfører i Horten Arbeiderblad. Der ble han redaktør i 1932. Han var også formann i Horten arbeideridrettslag, i Vestfold AIF og i arbeiderungdomslaget i Horten. På 1930-tallet var imidlertid byen preget av stor arbeidsløshet og skjerpet politisk strid - ikke minst mellom sosialdemokratene og kommunistene. Mostads meninger og framferd provoserte den lokale Arbeiderpartiledelsen, og i 1934 ble han kasta som redaktør. I august samme år ble han ekskludert fra partiet. Han ble nå redaktør for ukeavisen Angrep. Den var startet som organ for Horten arbeidsløses forening. Etter hvert sluttet Mostad seg til Norges Kommunistiske Parti.
På denne tiden samarbeidet Mostads tett med en annen Horten-profil, Asbjørn Sunde, som senere ble en av krigens mest legendariske motstadsmenn som leder for Osvald-gruppen. I krisetidene midt på 1930-tallet satte de to preg på det politiske livet i byen og sto sentralt i striden for de arbeidsløse. De var kjent både for utradisjonelle metoder, fryktløs framferd og kompromissløshet.
Da krigen kom til Norge engasjerte Mostad seg i arbeidet med å utgi illegale aviser. Han ble arrestert 25. september 1941. Han ble plassert på Møllergata 19, deretter Grini før han 27. februar 1943 ble sendt til Tyskland og Sachsenhausen. Der døde han 8. mai samme året.


== Referanser ==


== Eksterne lenker ==
Janne Hopmo: Med egne ord, om Mostad og Frostingen, Frostingen 22. september 2005 (Besøkt 8. oktober 2013)
Terézia Mora

Terézia Mora [ˈtɛreːziɒ ˈmorɒ] (født 5. februar 1971 i Sopron (Ödenburg), Ungarn) er en forfatter av skjønnlitteratur og dreiebøker, samt oversetter fra ungarsk til tysk.


== Liv ==
Terézia Mora vokste opp som tospråklig ungarsk og tysk. Etter den politiske «wende» i Ungarn begynte hun studier i ungarsk og teatervitenskap ved Humboldt-Universität i Berlin. Hun har fått utdannelse som forfatter av dreiebøker ved Deutschen Film- und Fernsehakademie. Terézia Mora har virket som forfatter fra 1998 og skriver på tysk.
Terézia Mora ble i 2013 tildelt Den tyske bokprisen for romanen «Das Ungeheuer» (norsk: uhyret).


== Referanser ==


== Litteratur ==
Tobias Kraft: Literatur in Zeiten transnationaler Lebensläufe. Identitätsentwürfe und Großstadtbewegungen bei Terézia Mora und Fabio Morábito. Magisteroppgave, Universität Potsdam 2007 (Volltext)
Aurora Distefano: «Körper und Geschlecht - Überlegungen zur Identitätsproblematik in Terézia Moras Roman Alle Tage». I: Schlicht, Corinna (utg.): Genderstudies in den Geisteswissenschaften. Beiträge aus den Literatur-, Film- und Sprachwissenschaften. Duisburg: Universitätsverlag Rhein-Ruhr, 2010. s. 89-104. ISBN 978-3-940251-70-1.


== Eksterne lenker ==
(de) Offisielt nettsted 
(en) Terézia Mora – kategori av bilder, video eller lyd på Commons 
(en) Terézia Mora på Internet Movie Database 
(de) Verk av og om Terézia Mora i katalogen til det tyske nasjonalbiblioteket
Thoosa

Thoosa (gresk: Θόωσα, Thoōsa) var i henhold til gresk mytologi en havnymfe som var datter av Forkys. Hun er nevnt hos Homer i Odysseen, som ikke nevner hennes mor. Antagelig er moren Forkys' søster og hustru Keto, noe som gjør Thoosa til en av forkydene
I henhold til Homer ble Thoosa mor til kyklopen Polyfemos med guden Poseidon.Hun var assosiert med raskhet, antagelig en gudinne knyttet til de farlige tidevannsstrømmer, noe hennes navn antyder. Det er mulig at hun ble oppfattet som en havfruelignende kvinne med slangelang fiskehale framfor menneskebein, tilsvarende i framtoning som hennes søstre Skylla og Ekhidna.Ettersom hun er omtalt hos Homer er det mulig at hun tidligere hadde en noe mer framstående posisjon i greske kulturelle-religiøse liv i antikken, men ingen myter om henne er blitt bevart. Poeten Theokrit fra Syrakus antyder i sine Idyller en bitter motsetning mellom Thoosa og sønnen Polyfemos:

«Kun min [Polyfemos'] mor gjør meg galt, og det er henne jeg klandrer. Hun sa aldri et eneste ord på mine vegne til deg [Galateia], for alt hun ser meg bli tynnere, dag etter dag. Jeg skal fortelle henne at mitt hode og min bein er bankende; slik jeg vil bli like, få henne til lide, lik hun gjorde meg.»


== Referanser ==
Bjørn Sandvik

Bjørn Sandvik (født 1938 i Vinje i Telemark) er en norsk prest og kirkehistoriker.
Bjørn Sandvik er sønn av Agnar Sandvik, som ved hans fødsel var sogneprest i Vinje i Telemark, og deretter ble residerende kapellan i Nidarosdomen. Bjørn Sandvik ble i 1969 dr. theol. ved Universitetet i Basel med en avhandling om Das Kommen des Herrn beim Abendmahl im Neuen Testament. Fra 1970 til 1978 deltok han i arbeidet med den norske Bibeloversettelsen. Han var medlem av Liturgikommisjonen fra 1973 og 1978. Siden var han sogneprest i Vestre Toten og i Uranienborg. Fra 1993 til 1997 var han forsker ved Stiftelsen Kirkeforskning (KIFO). Fra 1999 til han gikk av i 2005 var han sogneprest i Bryn.
Sandvik har utgitt Det store nattverdfallet (1998), om hvordan nattverdsdeltakelsen i Norge endret seg på slutten av 1800-tallet, og Språkstrid og salmesang. Vår nynorske salmeskatt (2010).
Hans datter er Anne Lindmo, programleder i NRK.


== Litteratur ==
Bryn kirketidende 2/2005
«Slik fikk prester lønn under krigen». Intervju på forskning.no, 5. april 2012


== Referanser ==


== Eksterne lenker ==
(no) Publikasjoner av Bjørn Sandvik i BIBSYS
Geir Isene

Geir Isene  (født 23. oktober 1966) er forfatter, forretningskonsulent, coach og kritiker av Scientologikirken.
Isene forlot Scientologikirken i 2009 etter å ha vært medlem i 25 år. Vendepunktet kom i 2006 kort tid etter at han oppnådde det øverste selvutviklingsnivået i kirken, OT 8, da han møtte lederen David Miscavige. Han utga selvbiografien Nittenåttifire: min vei inn i Scientologiens innerste hemmeligheter - og ut igjen, der han forteller i detalj om de hemmelige OT-nivåene. Isene er den eneste som har nådd OT 8 og som i en bok forteller om sine erfaringer som Scientolog.
Geir Isene er kjent som en fri programvare-entusiast, forkjemper for digital frihet, foredragsholder og blogger.


== Referanser ==


== Eksterne lenker ==
Geir Isenes brudd med Scientologikirken
Geir Isene hos NRK
Løgner, trakassering og undertrykkelse
Open Sourcing Scientology
Interview with Geir Isene on Scientology
David St Lawrence analyzing an interview with Geir Isene
Nittenåttifire
Forlagets side
Geir Isenes blogg
Isenes Twitter
Scortizus

Scortizus er en slekt av biller som hører til familien hjortebiller (Lucanidae) i gruppen skarabider (Scarabaeoidea). Disse artene lever i Sør-Amerika.


== Utseende ==
Små til middelsstore (13-20 millimeter) hjortebiller. Artene i denne slekten er nokså ulike utseendemessig, men hos alle har hannene bredt hode og forstørrede, fremoverrettede kjever (mandibler). Fargen er rødbrun til svart, kroppen er mer eller mindre kledt med lyse skjell. Beina kan være røde.


== Utbredelse ==
Slekten er utbredt i Sør-Amerika og er kjent fra Andesfjellene i Bolivia, Peru og Ecuador, dessuten fra kystområder i det sørøstlige Brasil.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Sclerostomini
Slekten Scortizus Westwood, 1834
Scortizus maculatus (Klug, 1825)
Scortizus prodigiosus Arnaud, Noguchi & Bomans, 2007
Scortizus signatus Weinreich, 1963
Scortizus zischkai Martinez, 1957


== Eksterne lenker ==
(en) Scortizus i Global Biodiversity Information Facility 
Scortizus – detaljert informasjon på Wikispecies 
Generic Guide to New World Scarabid Beetles – Scortizus
Bildegalleri
Filosofiåret 1504

Filosofiåret 1504 er en oversikt over hendelser, utgivelser og personer med tilknytning til filosofi i 1504.


== Hendelser ==


== Publikasjoner ==


== Fødsler ==
29. oktober – Shin Saimdang, koreansk maler, poet og filosof (død 1551)
Giambattista Giraldi, italiensk lyriker, forfatter, filosof og medisiner (død 1573)
Bernardo Segni, italiensk patrisier, filosof, historiker og oversetter (født 1558)


== Dødsfall ==
muligens 24. september i dette året – Cristoforo Landino, italiensk humanist, filosof og forfatter (født ca. 1424)
Metadorcus

Metadorcus er en slekt av biller som hører til familien hjortebiller (Lucanidae) i gruppen skarabider (Scarabaeoidea). Disse artene lever i Sør-Amerika.


== Utseende ==
Metadorcus rotundatus, den eneste arten som utvetydig hører hjemme i denne slekten, er en middelsstor, rødbrun hjortebille. Hannens kjever er store og kraftige, krumme med en kraftig tann på innersiden. Kroppen er matt rødbrun uten skjell.


== Utbredelse ==
Slekten er utbredt i det sørøstlige Brasil.


== Systematisk inndeling ==
Arten Metadorcus rufolineatus er nylig blitt overført til slekten Onorelucanus.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Sclerostomini
Slekten Metadorcus Parry, 1870
Metadorcus ebeninus (Deyrolle, 1864) - usikker art, typeeksemplaret er forsvunnet og arten lar seg ikke plassere ut fra originalbeskrivelsen.
Metadorcus rotundatus (Parry, 1862)


== Eksterne lenker ==
(en) Metadorcus i Global Biodiversity Information Facility 
Metadorcus – detaljert informasjon på Wikispecies 
Generic Guide to New World Scarabid Beetles – Metadorcus
Bildegalleri
Filosofiåret 1506

Filosofiåret 1506 er en oversikt over hendelser, utgivelser og personer med tilknytning til filosofi i 1506.


== Hendelser ==


== Publikasjoner ==


== Fødsler ==
Februar – George Buchanan, skotsk humanistisk filosof og historiker (død 1582)
ca. 1506 – Hwang Jini, koreansk kunstner, poet, lærd og kisaeng under Joseon-dynastiet (død ca. 1560)


== Dødsfall ==
Filosofiåret 1582

Filosofiåret 1582 er en oversikt over hendelser, utgivelser og personer med tilknytning til filosofi i 1582.


== Hendelser ==


== Publikasjoner ==


== Fødsler ==


== Dødsfall ==
28. september - George Buchanan, skotsk humanistisk filosof og historiker (født 1506)
4. oktober – Teresa av Ávila, spansk mystiker, karmelittnonne og forfatter under Motreformasjonen (født 1515)
Arnoldus Arlenius (Arndt eller Arnout van Eyndhouts eller van Eynthouts, også kjent som Arnoud de Lens), nederlandsk humanistisk filosof og poet (født ca. 1510)